לילי קולינס

לילי ג'יין קולינס (באנגלית: Lily Jane Collins; נולדה ב-18 במרץ 1989) היא שחקנית ודוגמנית בריטית-אמריקאית. התפרסמה בשל השתתפותה בסרט "באהבה, רוזי" ובסדרה "אמילי בפריז".

 ביוגרפיה 
קולינס נולדה בעיירה גילדפורד שבמחוז סארי, דרום-מזרח אנגליה. היא בתם של המוזיקאי הבריטי פיל קולינס ואשתו השנייה ג'יל טייוולמן ילידת בוורלי הילס, קליפורניה. יש לה שני אחים למחצה מנישואיו הראשונים של אביה; המוזיקאי סיימון קולינס והשחקנית ג'ולי קולינס. סבה מצד אמה הוא יהודי קנדי שהיגר לארצות הברית. הסב היה בעליה של חנות לבגדי גברים. הוריה התגרשו ב-1996, והיא עברה עם אמה ללוס אנג'לס.

למדה תואר ראשון בעיתונות באוניברסיטת דרום קליפורניה. כנערה, כתבה טור במגזין הנוער הבריטי "Elle girl". כתבה גם במגזינים "Seventeen", "Teen Vogue", ו"לוס אנג'לס טיימס". כתבה ספר בשם "Unfiltered: No Shame, No Regrets, Just Me" בו שיתפה על הפרעות אכילה שחוותה בנעוריה.

 קריירה 
ממוזער|קולינס בשנת 2013
קולינס החלה לשחק בגיל שנתיים בגרסה הבריטית לקומדיית המצבים "להתבגר ולהתגבר" ועברה להתגורר בארצות הברית בגיל חמש, שם שיחקה על בימות תיאטרון.

ב-2008 הנחתה קולינס תוכנית ילדים לסיקור הבחירות לנשיאות ארצות הברית 2008 בערוץ ניקלודאון.
ב-2009 הופיעה כשחקנית לראשונה כאורחת בשני פרקים בסדרה "90210". שיחקה בסרט "הזדמנות שנייה" את בתה התיכוניסטית של אם המשפחה אותה גילמה סנדרה בולוק.

בשנת 2011 שיחקה בסרט מותחן הערפדים "המאמין" בתפקיד לוסי אשר נחטפת על ידי חבורת ערפדים רצחנית, ובסרט "חטיפה".
בשנת 2012 שיחקה בסרט "מראה מראה: הסיפור האמיתי" בתפקיד שלגיה, ושיחקה בסרט "כותבים סיפור אהבה".

בשנת 2013 גילמה את דמותה של קליירי פריי בסרט "בני נפילים: עיר של עצמות", המבוסס על הספר הראשון בסדרת "בני הנפילים". שיחקה בסרט "המורה לאנגלית", והופיעה בווידאו קליפ לשיר "City Of Angels" של להקת 30 Seconds to Mars.
ב-2014 שיחקה את רוזי דאן בסרט "באהבה, רוזי" המבוסס על רב המכר "בקצה הקשת בענן", מאת סלייה ארון.

בשנת 2016 כיכבה קולינס בסרט "יוצא מן הכלל" שביים וורן בייטי, לצידו של אלדן ארנרייך. על תפקידה בסרט הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

בשנת 2017 כיכבה בסרט מבית נטפליקס "עד העצם" לצידו של קיאנו ריבס, בו היא שיחקה אישה צעירה שנלחמת באנורקסיה. ב-2018 שיחקה במיני-סדרה "עלובי החיים" בתור פנטין.

בשנת 2019 שיחקה בסרט "משפטו של טד בנדי" לצידו של זאק אפרון המגלם את הרוצח הסדרתי טד בנדי.

בשנת 2020 כיכבה בסרט הדרמה הביוגרפי של דייוויד פינצ'ר "מאנק" המבוסס על חייו של התסריטאי הרמן ג'יי. מנקייביץ' ועל מלחמתו מול הבמאי אורסון וולס על קרדיט על כתיבת התסריט של הקלאסיקה "האזרח קיין". בהמשך השנה כיכבה בסדרה מבית נטפליקס "אמילי בפריז", עליו הייתה מועמדת בפעם השנייה לפרס גלובוס הזהב לשחקנית הטובה ביותר בסדרת טלוויזיה - קומדיה או מוזיקלי.

היא הופיעה ברשימת טיים 100 נקסט לשנת 2022 של מגזין טיים.

חיים אישיים
מאז 2019 היא בזוגיות עם הבמאי והתסריטאי האמריקאי צ'ארלי מקדואל  (בנו של השחקן האנגלי מלקולם מקדואל). בספטמבר 2020 הכריזו על כך שהתארסו, ולאחר מכן גם התחתנו ב-4 בספטמבר 2021.

קולינס פעילה בתחום האנטי בריונות, והחל מ-2018 היא משמשת כשגרירה של קמפיין "GO" לסיוע לילדים יתומים.

בשנת 2025 הביאו הזוג תינוקת לעולם ושמה "טוב ג'יין" בעזרת פונדקאית.

 פילמוגרפיה 
קולנוע
 שנה סרט תפקידהערות 2009 הזדמנות שנייה קולינס טיוהי2011 המאמין לוסי פייס חטיפה קארן מרפי2012 מראה מראה - הסיפור האמיתי שלגיה כותבים, סיפור אהבה סמנתה בורגנס2013 המורה לאנגלית האלי אנדרסון בני הנפילים: עיר של עצמות קליירי פריי 2014 באהבה, רוזי רוזי דאן 2016יוצא מן הכלל מרלה מברי2017עד העצםאלןאוקג'הרד2018הנה בא הגראמפהנסיכה דוןדיבוב2019משפטו של טד בנדיאליזבת קלופפרטולקין (אנ')אדית בראט2020היורשתלורן מונרומאנקריטה אלכסנדר2022זורעים רוחהאישהגם מפיקה2024מקסיןמולי בנטTBAHalo of Starsמיסטי דוןTitanאמהGilded Rage

טלוויזיה
שנהסדרהתפקידהערות200990210פיבי אברהמס2 פרקים2016–2017הטייקון האחרוןססיליה בריידיתפקיד ראשי; 9 פרקים2018–2019עלובי החייםפנטיןמיני-סדרה2020–הווהאמילי בפריזאמילי קופרתפקיד ראשי (4 עונות); 35 פרקים2021Callsקמילהפרק: "The End"

קישורים חיצוניים




 סיון דה ליאו, נערה בהשראה: לילי קולינס היא האיט גירל הכי רותחת, באתר מאקו, 24 בספטמבר 2013


הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:דוגמניות אנגליות
קטגוריה:אמריקאיות ממוצא אנגלי
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:סוציאליסטיות אמריקאיות
קטגוריה:סוציאליסטים אמריקאים
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:בריטים שהופיעו ברשימת טיים 100 נקסט
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
קטגוריה:אנגליות שנולדו ב-1989
קטגוריה:אנגלים שנולדו ב-1989